Ordinær generalforsamling i Slangerup Familie Svøm

Den 28. marts 2019 i Sælen

**1. Valg af dirigent og referent**

Dirigent: Henning Vinther

Referent: Anja Gøtø

Generalforsamlingen er varslet korrekt og generalforsamlingen er gyldig.

**2. Bestyrelsens beretning**

Turbulent forår i 2018, da svømmehallen ikke var tilgængelig. Klubben var lukningstruet, men ny formand trådte til.

Klubben mistede tordsag efter kl 18, til fordel for A6/SLSK da elitesporten politisk set fremmes i forhold til bredde sporten. Lørdag blev aktivt fravalgt pga. lav tilmelding og svært at tiltrække instruktører.

Der blev strikket et nyt program sammen, hvor der desværre ikke var plads til Aqua adventure, dykning og voksen motion.

For at kompensere for uregelmæssighederne i forbindelse med renoveringen blev det besluttet at starte op med ½ pris for gamle medlemmer. Dette blev senere til alle medlemmer, og grundet udfordringer med klubmodul, kom dette til at gælde for hele året. Dette kan også ses på regnskabet for klubben.

Amalie, Niclas og Alexander sørger for den daglige drift og refererer til bestyrelsen.

Der mangler måske en med det overordnede generelle overblik for klubben, men det har fungeret uden de store problemer.

Der er nu 19 instruktører og hjælpere. Vi har omkring 500 medlemmer og set i lyset af de vand tider vi har er det udmærket.

Vi har den 15. marts modtaget forhåndsudmelding om, at vi beholder, de tider vi har nu.

Ved første svømmedag var der normalt ’kaos’, men dagligdagen med rengøring, afkrydsning osv. fungerer – også i samarbejde SLSK/A6.

Den nye svømmehal i Frederikssund skulle efter planen så færdig efteråret 2019, men kommunen har orienteret om at byggeriet ikke er nået så langt som planlagt og tør ikke give en dato for hvornår den nye svømmehal står klar – håber det bliver i 2020.

Når den nye svømmehal åbner vil der blive mindre offentlig åbning i Slangerup og mere tid til klubber.

Ingen spørgsmål til beretningen.

**3. Fremlæggelse af det reviderede regnskab.**

Der er et større underskud end oprindeligt forventet. Årsagen til dette er kendt. Det skyldes, en lavere kontingent indtægt, da det blev valgt at give alle eksisterende medlemmer 50% (hvilket senere blev gældende for alle medlemmer). Derudover gav udfordringer i klubmodul systemet anledning til at kontingent nedsættelsen også kom til at fortsætte det næste halve år.

Omkostningerne er på forventet niveau.

Regnskabet godkendes.

**4. Indkomme forslag**

Forslag fra bestyrelsen:

Kontingent stigning:

Baby og børnehold fra 475kr til 500kr

Små børn begyndere: 475kr til 545kr

Motion 300kr til 330kr

Aqua fitness: 550kr til 595kr

Handicap beholder på 1425kr

Ingen modsigelser. Forslaget tages med til punkt 7.

Forslag fra medlem:

1. Badetøj til babyer og børn – kan der sættes specielle krav for at undgå lukning af bassin ved ’udslip’?

Klubben følger kommunens regler. Bassinnet skal lukkes under alle omstændigheder, hvis der observeres ’udslip’ også selv om der anvendes specielle badebukser, som holder indholdet inde. Derfor er der ingen gevinst ved at kræve særligt badetøj. Derfor fastholdes det blot at efterleve kommunens regler.

Ovenstående kan deles til medlemmerne på nyhedsmail.

1. Brug af mobil telefon i hallen – det foreslås at brug af mobil skal forbydes i svømmehallen.

Forbud indføres ikke, men fotografering kan kun ske efter aftale med instruktøren.

**5. Ideer til kommende års aktiviteter og arrangementer, og diskussion heraf.**

Ingen nye idéer på nuværende tidspunkt.

**6. Forslag til budget**

Budgettet er beregnet med de nye foreslåede kontingenter. Det vurderes, at der kommer et moderat underskud for året. Kommune tilskuddet kan sandsynligvis rette op på forårets underskud.

Ved samme antal medlemmer i efteråret, vil der blive et minimalt underskud.

Budgettet godkendes.

**7. Fastlæggelse af kontingent**

Forslag fra bestyrelsen, punkt 4, godkendes.

Baby og børnehold 500kr

Små børn begyndere 545kr

Motion 330kr

Aqua fitness 595kr

Handicap 1425kr

**8. Valg til bestyrelsen**

På valg er:

Formand Rikke Hjorth – ønsker ikke genvalg. Alexander Markussen vælges

Medlem Niclas Vernersen - genvælges

Medlem Alexander Marcussen – kan ikke genvælges (valgt som formand). Rikke Hjorth vælges.

Medlem Amalie Hjorth – ønsker ikke genvalg. Nathalie Marcussen vælges

Suppleant Kim Lerche – ønsker ikke genvalg. Amalie Hjort vælges

Suppleant Rikke Friis Larsen – ønsker ikke genvalg. Anja Gøtø vælges

**9. Valg af revisor og revisorsuppleant**

Revisor: Jess Thorsen - genvælges

Revisorsuppleant: Asmus Eriksen – genvælges ikke. Henning Vinther vælges.

**10. Eventuelt**

Rikke har udført et godt stykke arbejde over lang tid i klubben og fik en gave for indsatsen. Vi takker for indsatsen.